stanford-oval/wikipedia huggingface dataset:
เครยอนป็อป
ประวัติ > ก่อนเดบิวต์

เครยอนป๊อปเกิดจาก ฮวาง ฮย็อน ชาง ประธานบริษัทโครมเอนเตอร์เทนเมนต์ ซึ่งเป็นช่างภาพถ่ายแบบโฆษณาเสื้อผ้าและสินค้าอิเล็กทรอนิกมาก่อน และไม่เคยได้สนใจในเคป๊อปหรือวงการบันเทิงเลย  แต่ได้ตัดสินใจทำค่ายเพลงเนื่องจากได้รับแรงบันดาลใจจากการได้เห็นที-อาราโปรโมตเพลง "Roly-Poly" ทางโทรทัศน์   ต้องการหาเด็กสาวที่มีส่วนสูงไม่เกิน 165 เซนติเมตร ดูเป็นเด็กสาวธรรมดาที่ดูดี แต่ดูนาน ๆ แล้วไม่เบื่อ ไม่ต้องเซ็กซี่ สามารถเข้าถึงตัวตนได้ มาเป็นนักร้องในสังกัด ในครั้งแรกใช้ชื่อวงว่า "เฮอร์ริเคนป๊อป" โดยขณะนั้นกำลังทำการโปรโมตอยู่ที่ประเทศญี่ปุ่น แต่ได้เปลี่ยนชื่อมาเป็นเครยอนป๊อปเพื่อความเหมาะสม เนื่องจากในขณะนั้นประเทศญี่ปุ่นเกิดเหตุการณ์แผ่นดินไหวและสึนามิถล่ม ซึ่งทางวงมีสมาชิกคนหนึ่ง คือ เซรัง หรือ มารี (ชื่อจริง: ยัง ซี-ฮย็อน) อดีตหัวหน้าวงคอยแจ็กสัน ทำหน้าที่เป็นแร็ปเปอร์ ต่อมาเซรังก็ออกจากวงไป เนื่องจากหันไปเอาดีทางแสดงแทน โดยสมาชิกทุกคนใช้เวลาในการฝึกฝนไม่นานก็ได้บันทึกเสียงและขึ้นเวทีแสดงสดเลย ซึ่งแตกต่างกับเกิร์ลกรุปวงอื่น ๆ ที่ใช้เวลาถึง 3-5 ปี
เครยอนป๊อปเดบิวต์ด้วยเพลง "Bing Bing" เมื่อเดือนมกราคม ค.ศ. 2012 ด้วยภาพลักษณ์แบบเกิร์ลกรุปทั่วไป รวมถึงขึ้นแสดงที่หางโจว ประเทศจีนรวมถึงได้ปรากฏตัวในซีรีส์ของจีนในเรื่อง Curry Campus ด้วยการเป็นวงที่แสดงบนเวทีในผับแห่งหนึ่ง   ต่อมาเมื่อวันที่ 19 กรกฎาคม ปีเดียวกัน ได้เดบิวต์บนเวทีด้วยเพลง "Saturday Night" ในรายการเอ็ม! เคาต์ดาวน์ แต่ไม่ประสบความสำเร็จ
เมื่อไม่ประสบความสำเร็จ ทางวงจึงต้องโปรโมตด้วยตัวเองด้วยวิธีการเต้นแบบกองโจรริมถนนที่เป็นย่านชุมชนหรือศูนย์การค้า เช่น ตลาดทงแดมุน, มยองดง หรือฮงแด บางครั้งต้องเต้นท่ามกลางอากาศที่หนาวเหน็บหรือถูกผู้คนเมิน รวมถึงถูกปฏิเสธการแสดงโชว์ในรายการโปรโมตศิลปินทางโทรทัศน์ เนื่องจากวงยังไม่เป็นที่รู้จัก กอรปกับการที่อยู่ในต้นสังกัดเล็ก ๆ ด้วย ซึ่งวิธีการโปรโมตแบบนี้เป็นเสมือนเอกลักษณ์เฉพาะของวง ทางประธานบริษัทยืนยันว่า แม้จะประสบความสำเร็จมีชื่อเสียงแล้ว แต่การโปรโมตด้วยการเต้นข้างถนน รวมถึงจับมือกับแฟน ๆ ผู้สนับสนุนหลังแสดงเสร็จก็ยังต้องมีต่อไป
ประวัติ > ประสบความสำเร็จ

เครยอนป๊อปมีชื่อเสียงโด่งดังขึ้นมาจากเพลง "Bar Bar Bar" ในเดือนมิถุนายน ค.ศ. 2013 พร้อมด้วยท่าเต้นแปลก ๆ ที่เรียงแถวหน้ากระดานกระโดดขึ้น-ลงแบบจิงโจ้หรือกระบอกสูบสลับกัน ซึ่งก็ทำให้วงการบันเทิงเกาหลีนำไปเลียนแบบและทำตามกันอย่างเป็นจำนวนมาก ซึ่งเพลงนี้ได้ติดอันดับ 1 บิลบอร์ดชาร์ตเคป๊อป แซงหน้าเกิร์ลกรุปรุ่นพี่อย่างทูเอนีวัน ไปได้ รวมถึงเอาชนะเอ็กโซ บอยแบนด์ชื่อดังรุ่นพี่ไปได้ในรายการมิวสิกแบงก์ ทำให้เป็นที่จับตามองว่าอาจจะโด่งดังเหมือนกับ "Gangnam Style"  ของไซ ที่เคยสร้างปรากฏการณ์มาแล้ว โดยมียอดวิวในยูทิวบ์สูงถึง 22 ล้านวิว ในเดือนตุลาคม ค.ศ. 2014
ในเดือนเมษายน ค.ศ. 2014 ซิงเกิล "UH-EE" ของทางวงได้ถูกสถานีโทรทัศน์เคบีเอสแบน เนื่องจากเหตุผลว่า เนื้อหาเพลงยกย่องชาติญี่ปุ่นเกินไป แต่กับสถานีโทรทัศน์แห่งอื่น ๆ เผยแพร่ได้ ซึ่งทางต้นสังกัดก็ได้นำเอาเนื้อหาเพลงกลับไปแก้ไข แต่เมื่อได้ปล่อยมิวสิกวิดีโอออกมาในยูทิวบ์ ก็สร้างปรากฏการณ์เมื่อมียอดวิวสูงถึง 1 ล้านวิวภายในวันเดียว
ต่อมาในเดือนมิถุนายน ปีเดียวกัน เครยอนป๊อปได้เป็นวงเปิดการแสดงคอนเสิร์ต artRAVE: The ARTPOP Ball ในทวีปอเมริกาเหนือ ซึ่งเป็นการทัวร์คอนเสิร์ตของเลดี้กาก้า ศิลปินป๊อประดับโลกชาวอเมริกัน
ต่อมาในเดือนตุลาคม ก็ได้ออกซับยูนิตหรือวงย่อยในชื่อ สตรอว์เบอร์รีมิลค์ ที่ประกอบไปด้วยสมาชิกฝาแฝด โชอา กับ เวย์
ในวันที่ 23 พฤศจิกายน ปีเดียวกัน เครยอนป๊อปได้เดินทางมาประเทศไทยเพื่อเปิดแสดงมินิคอนเสิร์ต ที่ลานกิจกรรมหน้าหอศิลปวัฒนธรรมแห่งกรุงเทพมหานคร นับเป็นการเดินทางมาประเทศไทยครั้งแรกด้วย เพื่อรณรงค์ให้เด็กไทยสวมใส่หมวกกันน็อกเพื่อความปลอดภัย และก่อนหน้านั้นก็ได้ออกรายการเรื่องเล่าเสาร์-อาทิตย์ ทางช่อง 3 เพื่อประชาสัมพันธ์อีกด้วย
ในเดือนมิถุนายน ค.ศ. 2015 ทางวงได้เดบิวต์เป็นครั้งแรกในภาษาญี่ปุ่นด้วยซิงเกิล "Ra Ri Ru Re"  จากนั้นในวันที่ 5 พฤศจิกายน ปีเดียวกัน ก็ได้มีซิงเกิลภาษาญี่ปุ่นที่สอง "Dancing All Night" ที่มีความโดดเด่นที่มิวสิกวิดีโอถ่ายทำแบบลองเทก ไม่มีการตัด จนกระทั่งจบ โดยมีการแต่งตัวที่เหมือนมาริโอ ในวิดีโอเกมซูเปอร์มาริโอบราเธอส์ รวมถึงตอนต้นของซิงเกิลก็มีเสียงประกอบเหมือนกับวิดีโอเกม
นอกจากนี้แล้ว เครยอนป๊อปยังเป็นหนึ่งในไอดอลเกาหลีที่ปรากฏในภาพวาดลายเส้นแบบไทยของนักศึกษาชั้นปีที่ 4 คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ที่เป็นการสะท้อนถึงอิทธิพลของวัฒนธรรมร่วมสมัยของเกาหลีที่มีในมวลหมู่แฟนคลับชาวไทยอีกด้วย
ประวัติ > ปี 2016

เครยอนป๊อปได้ออกสตูดิโออัลบั้มภาษาญี่ปุ่นเป็นชุดแรกในวันที่ 20 มกราคม ค.ศ. 2016 ในชื่อชุด "We Are Pirates" โดยในอัลบั้มมีซิงเกิลภาษาญี่ปุ่นที่แปลงมาจากซิงเกิลเดิมที่เป็นภาษาเกาหลี พร้อมกับได้เปิดการแสดงคอนเสิร์ตที่หลายเมืองใหญ่ของญี่ปุ่น เช่น โตเกียว, นะโงะยะ และโคเบะ ในชื่อ "Crayon Pop 1st Japan Tour 2016"
ในเดือนสิงหาคม ปีเดียวกัน เครยอนป๊อปยังได้ร่วมงานกับซีดี9 บอยแบนด์ชื่อดังของเม็กซิโกในซิงเกิล "Get Dumb" มีทั้งเวอร์ชันภาษาอังกฤษ และภาษาสเปน
ต่อมาในวันที่ 9 กันยายน ปีเดียวกัน เครยอนป๊อปได้มีสตูดิโออัลบั้ม หรืออัลบั้มเต็มชุดแรกของวงออกมา ในชื่อ Evolution Pop. Vol.1 ซึ่งสมาชิกทุกคนมีส่วนร่วมในการผลิต ตั้งแต่เครื่องแต่งกายจนถึงการตลาด โดยมีหน้าที่แตกต่างออกไป โดยมีซิงเกิลแรกที่ทำการโปรโมต คือ  "Vroom Vroom"  และตามมาด้วยซิงเกิลแรกที่มีมิวสิกวิดีโอ คือ "Doo Doom Chit" แต่หลังจากนั้นเพียงไม่กี่วัน โครมเอนเตอร์เทนเมนต์ก็ได้ประกาศอย่างเป็นทางการว่า โซยุล หนึ่งในสมาชิกของวงป่วยเป็นโรคตื่นตระหนก เมื่อขึ้นแสดงบนเวทีมีอาการวิตกกังวลจนถึงขนาดจะคลื่นไส้อาเจียน อาจเป็นเพราะอาการเครียดเนื่องจากห่างหายจากผลงานในประเทศไปนานถึงหนึ่งปีครึ่ง และเป็นอัลบั้มชุดแรกที่ทางวงผลิตเองด้วย กอรปทั้งมีการเปลี่ยนแปลงทั้งตัวผู้บริหารและพนักงานในสังกัดโครมเอนเตอร์เทนเมนต์ จึงขอพักงานเฉพาะส่วนของโซยุลไปอย่างไม่มีกำหนด จนกว่าจะหายเป็นปกติ แต่หลังจากนั้นในราวกลางเดือนพฤศจิกายน ปีเดียวกัน โซยุลก็ได้โพสต์ข้อความว่า ตัดใจกำลังจะแต่งงานกับ มุน ฮี-จุน หนึ่งในสมาชิกบอยแบนด์เอช.โอ.ที ซึ่งทางต้นสังกัดก็ได้ยืนยันถึงความจริงในเรื่องนี้ ซึ่งทั้งคู่จัดงานแต่งงานกันที่กรุงโซลในวันที่ 12 กุมภาพันธ์ ค.ศ. 2017
ประวัติ > ปี 2017

ในวันที่ 19 เมษายน ค.ศ. 2017 ทางต้นสังกัดคือ โครมเอนเตอร์เทนเมนต์ ได้ประกาศว่าทางวงได้หมดสัญญาไปแล้วตั้งแต่เดือนมีนาคมที่ผ่านมานี้ โดยทั้ง กึมมี, เอลลิน, โชอา และโซยุล ต่างก็หมดสัญญาไปแล้ว ในส่วนของเวย์จะหมดลงในเดือนพฤษภาคมที่กำลังจะถึง โดยยังไม่มีความแน่นอนว่าทั้งหมดจะต่อสัญญาหรือไม่ แต่ก่อนหน้านั้นมีข่าวลือทำนองว่า โชอาและเวย์จะผันตัวเองไปเป็นนักแสดงละครเวทีและเซ็นสัญญากับต้นสังกัดใหม่ ทางโครมเอนเตอร์เทนเมนต์ก็ได้ปฏิเสธและกล่าวว่าไม่เคยได้ยินเรื่องนี้ และเฉพาะในส่วนของโซยุลอยู่ในส่วนของการพักงานหลังแต่งงานกับมุน ฮี-จุน ก่อนหน้านั้น
ที่สุดในวันที่ 31 พฤษภาคม ปีเดียวกัน สมาชิกเครยอนป๊อปตกลงที่จะโปรโมตวงต่อ แต่ไม่ได้อยู่กับสังกัดโครมเอนเตอร์เทนเมนต์ต่อไป โดยสมาชิกแต่ละคนอาจจะมีงานของตนเองแยกออกไปได้ และในส่วนของโซยุลก็ได้แยกตัวออกไป
ประวัติสมาชิก

| ชื่อในวงการ> ไทย | ชื่อจริง> ไทย | วันเกิด | ตำแหน่ง | สัญชาติ | สีประจำตัว |
| --- | --- | --- | --- | --- | --- |
| กึมมี | แพ็ก โบ-รัม |  (1988-06-18) 18 มิถุนายน ค.ศ. 1988 (36 ปี) | หัวหน้าวง, นักร้องเสริม, นักเต้นหลัก |  เกาหลีใต้ | น้ำเงิน |
| เอลลิน | คิม มิน-ย็อง |  (1990-04-02) 2 เมษายน ค.ศ. 1990 (34 ปี) | นักเต้นนำ, นักร้องสนับสนุน, แร็ปเปอร์, ภาพลักษณ์ของวง |  เกาหลีใต้ | ชมพู |
| โชอา | ฮอ มิน-จิน |  (1990-07-12) 12 กรกฎาคม ค.ศ. 1990 (34 ปี) | นักร้องเสียงหลัก |  เกาหลีใต้ | แดง |
| เวย์ | ฮอ มิน-ซ็อน |  (1990-07-12) 12 กรกฎาคม ค.ศ. 1990 (34 ปี) | นักร้องนำ, แร็ปเปอร์หลัก |  เกาหลีใต้ | ส้ม |
ประวัติสมาชิก > กึมมี

กึมมี (อังกฤษ: Geummi หรือ Gummi; ฮันกึล: 금미) มีชื่อจริงว่า "แพ็ก โบ-รัม" (อังกฤษ: Baek Bo-ram; ฮันกึล: 백보람) เกิดเมื่อวันที่  (1988-06-18) 18 มิถุนายน ค.ศ. 1988 (36 ปี) ตำแหน่งของวง : หัวหน้าวง, นักเต้นหลัก, นักร้องเสริม เป็นสมาชิกที่มีอายุมากที่สุดในวง เข้าวงมาได้จากการแนะนำของลูกค้าคนหนึ่งของประธานบริษัทว่า ลูกค้าคนนี้มีน้องสาวคนหนึ่งที่อยากเป็นนักร้องมาก เดิมมีงานประจำเป็นนักบำบัดสุขภาพผมให้กับคลินิกเส้นผมมาก่อน โดยใช้เพลง "So Cool" ของซิสตาร์ เป็นออดิชัน สีประจำตัว คือ สีน้ำเงิน ในปลายปี ค.ศ. 2014 กึมมีได้แสดงนำในละครโทรทัศน์ขนาดสั้น เรื่อง  6 Persons Room ในบท "อี จีว็อน" ร่วมกับซ็องฮุน และทั้งคู่ได้ร้องเพลงประกอบ ชื่อ "Sunlight"  และในกลางปี ค.ศ. 2016 ได้ร่วมแสดงในซีรีส์เรื่อง 28 Faces Of The Moon  ที่มีทั้งหมด 8 ตอน และได้แพร่ภาพในจีน ในบท "ซูจิน" ซึ่งในซีรีส์เรื่องนี้ในตอนที่ 5 ได้เพลงประกอบชื่อ "Tarutu" โดยมีเวย์เป็นคนร้องด้วย
ประวัติสมาชิก > เอลลิน

เอลลิน (อังกฤษ: Ellin; ฮันกึล: 엘린) มีชื่อจริงว่า "คิม มิน-ย็อง" (อังกฤษ: Kim Min-young; ฮันกึล: 김민영) เกิดเมื่อวันที่  (1990-04-02) 2 เมษายน ค.ศ. 1990 (34 ปี) ตำแหน่งของวง: นักเต้นนำ, นักร้องสนับสนุน,แร๊ปเปอร์, ภาพลักษณ์ของวง เป็นสมาชิกที่มีอายุรองลงมา เป็นสมาชิกที่เข้ามาเป็นลำดับรองสุดท้าย จากการแนะนำของพนักงานคนหนึ่งในสังกัด โดยก่อนหน้านั้นเป็นนางแบบถ่ายแบบเสื้อผ้าให้กับห้างสรรพสินค้า ตอนแรกเอลลินไม่มีทักษะทางการร้องเพลงหรือการแสดงอะไรเลย นั่นทำให้พนักงานบางคนไม่พอใจ แต่ก็สามารถพิสูจน์ตัวเองจนได้รับการยอมรับได้ในที่สุด โดยถือเป็นสมาชิกที่มีความเป็นเกิร์ลกรุปมากที่สุด สีประจำตัวคือ สีชมพู เอลลินได้ร่วมแสดงในมิวสิกวิดีโอ "Good to Go" ของเค-มัช และยังได้ปรากฏตัวในมิวสิกวิดีโอ "Shake That Brass" ของแอมเบอร์ รวมถึงได้แสดงนำในมิวสิกวิดีโอ "Attraction" ของไดนามิกดูโอ
ประวัติสมาชิก > โชอา

โชอา (อังกฤษ: Choa; ฮันกึล: 초아) มีชื่อจริงว่า "ฮอ มิน-จิน" (อังกฤษ: Heo Min-jin; ฮันกึล: 허민진) เกิดเมื่อวันที่  (1990-07-12) 12 กรกฎาคม ค.ศ. 1990 (34 ปี) ตำแหน่งของวง: นักร้องเสียงหลัก เป็นสมาชิกที่เข้ามาเป็นลำดับที่สอง เป็นพี่สาวฝาแฝดของเวย์ โชอาเข้าวงได้หลังการสอบเข้ามหาวิทยาลัยได้แล้ว สีประจำตัว คือ สีแดง ในเดือนมิถุนายน ค.ศ. 2014 ได้ร่วมแสดงในซีรีส์เรื่อง Hi! School – Love On และได้ร้องเพลงประกอบพร้อมกับสมาชิกคนอื่น ๆ ในเพลง "C'mon C'mon" ต่อมาในปี ค.ศ. 2015 ก็ได้ร่วมแสดงในละครเวทีซึ่งเป็นละครเพลง ในเดือนกุมภาพันธ์ ค.ศ. 2016 สำเร็จการศึกษาจากสถาบันศิลปะโซล
ประวัติสมาชิก > เวย์

เวย์ (อังกฤษ: Way; ฮันกึล: 웨이) มีชื่อจริงว่า "ฮอ มิน-ซ็อน" (อังกฤษ: Heo Min-seon; ฮันกึล: 허민선) เกิดเมื่อวันที่  (1990-07-12) 12 กรกฎาคม ค.ศ. 1990 (34 ปี) ตำแหน่งของวง: นักร้องนำ, แร็ปเปอร์หลัก เป็นสมาชิกที่เข้ามาเป็นลำดับสุดท้าย  เป็นน้องสาวฝาแฝดของโชอา เดิมทำงานเป็นเลขาห้างสรรพสินค้าแห่งหนึ่ง และเป็นนักร้องประจำวงดนตรีอิสระชื่อ เอ็น.ดอลฟิน ที่เล่นประจำที่ย่านฮงแด และเป็นครูสอนร้องเพลง เข้ามาในวงหลังการออกไปของเซรัง และเข้ามาหลังโชอาได้ประมาณ 8 เดือน โดยหลังจากการตอบรับเข้าวงก็บันทึกเสียงเลยทันทีในวันรุ่งขึ้น และสัปดาห์ถัดมาก็ขึ้นเวทีแสดงสด สีประจำตัว คือ สีส้ม ในปี ค.ศ. 2015 เวย์ได้เข้าศึกษาต่อที่มหาวิทยาลัยสตรีซ็องชิน สาขาดนตรีประยุกต์
อดีตสมาชิก > โซยุล

โซยุล (อังกฤษ: Soyul; ฮันกึล: 소율) มีชื่อจริงว่า "พัก ฮเย-คย็อง" (อังกฤษ: Park Hye-kyeong; ฮันกึล: 박혜경) เกิดเมื่อวันที่  (1991-05-15) 15 พฤษภาคม ค.ศ. 1991 (33 ปี) ตำแหน่งของวง: นักร้องเสียงหลัก, แร็ปเปอร์นำ, มาสคอตของวง, มักเน่ของวง เป็นสมาชิกที่มีอายุน้อยที่สุด จึงเป็นน้องเล็ก แต่เข้าวงมาเป็นลำดับแรกจากการที่เป็นเน็ตไอดอลหรือออลจังมาก่อน กอรปกับเคยผ่านงานบันเทิงมาบ้าง เช่น ถ่ายแบบโฆษณา สีประจำตัว คือ สีเหลือง ในต้นปี ค.ศ. 2015 ได้มีผลงานเพลงเดี่ยวเพลงแรก "Y-Shirt" ร่วมกับ ย็อง จุง-โม และได้เข้าศึกษาต่อด้านการแสดงที่มหาวิทยาลัยสตรีซ็องชิน ในรายการ Let's Go! Dream Team Season 2 โซยุลได้ร่วมเล่น และชนะการแข่งขันมวยปล้ำในนามเครยอนป๊อป หลังจากการออกอัลบั้ม Evolution Pop. Vol.1 ในเดือนกันยายน ค.ศ. 2016 ได้ไม่นาน โซยุลก็ได้ยุติการโปรโมตและการแสดงไปเนื่องจากเป็นโรคตื่นตระหนก และหลังจากนั้นต่อมาในเดือนพฤศจิกายน ก็ได้ประกาศว่ากำลังจะแต่งงานกับ มุน ฮี-จุน หนึ่งในสมาชิกอดีตวงบอยแบนด์เอช.โอ.ที โดยทั้งคู่แต่งงานกันในวันที่ 12 กุมภาพันธ์ ค.ศ. 2017 และหลังจากคลอดลูกสาวในกลางเดือนพฤษภาคม ปีเดียวกัน ก็ได้ถอนตัวออกไป
กลุ่มย่อย > สตรอว์เบอร์รีมิลค์

สตรอว์เบอร์รีมิลค์ (อังกฤษ: Strawberry Milk; ฮันกึล: =딸기우유; อาร์อาร์: Ttalgiuyu) เป็นกลุ่มย่อยหรือซับยูนิตวงแรกของเครยอนป๊อป ประกอบด้วย 2 สมาชิกฝาแฝด โชอา และ เวย์ โครมเอนเตอร์เทนเมนต์ประกาศว่าเครยอนป๊อปจะมีซับยูนิตในวันที่ 29 กันยายน ค.ศ. 2014 ก่อนอัลบั้ม The 1st Mini Album จะจำหน่ายในวันที่ 15 ตุลาคม ปีเดียวกัน โดยมีเพลงและมิวสิกวิดีโอโปรโมต "OK" และอีกเพลงในอัลบั้ม "Let Me Know" ซึ่งเขียนเองโดยเวย์ ที่แต่งและเรียบเรียงไว้ตั้งแต่ยังเป็นนักร้องนำวงดนตรีอิสระก่อนที่จะเป็นสมาชิกเครยอนป๊อป ซึ่งเพลงนี้มีเนื้อหาเกี่ยวกับการที่คู่แฝดนี้ต่อสู้ฝ่าฟันจนกระทั่งได้เป็นนักร้อง
สตรอว์เบอร์รีมิลค์ แสดงเพลง Let Me Know ที่คอนเสิร์ตโครมแฟมิลีที่ประเทศญี่ปุ่น ในวันที่ 4 ตุลาคม ปีเดียวกัน และแสดงครั้งแรกที่เกาหลีใต้ที่โซลชินซอนอาร์เทรียนซีจีวี โดยเป็นแฟนมีตติงและมีกิจกรรมแจกลายเซ็นแก่บรรดาแฟนคลับที่โชคดีจากการจับสลากผู้ที่ซื้ออัลบั้ม 100 คนด้วย โดยผู้ที่เดินทางมาไกลที่สุดมาจากประเทศบราซิลอายุ 60 ปี เพื่อที่จะพบกับโชอาและเวย์ และต่อมา OK ยังได้มีชื่อถูกเสนอชิงรางวัลอีกด้วย
ผลงาน

2012: Crayon Pop 1st Mini Album
2013: The Streets Go Disco
2014: The 1st Mini Album (Strawberry Milk)
2014: Pop! Pop! Pop!
2015: FM
2016: Evolution Pop. Vol.1
การแสดง > การโชว์ทางโทรทัศน์

| ปี | เครือข่าย | รายการ | หมายเหตุ | อ้างอิง |
| --- | --- | --- | --- | --- |
| 2012 | เอ็มบีซีมิวสิก | Crayon Pop's Colorful Growth Diary  (크레용팝의 알록달록 성장일기) | 3 ตอน |  |
| 2014 | เอ็มบีซี | Crayon Pop's Fun Fun Tour  (크레용팝의 뻔뻔한 여행) | 4 ตอน; ถ่ายทำในหมู่บ้านมด, จังหวัดคังว็อน |  |
การแสดง > เว็บซีรีส์

| ปี | จำหน่าย | ชื่อเรื่อง | หมายเหตุ | อ้างอิง |
| --- | --- | --- | --- | --- |
| 2012–2013 | rowspan="3" โครมเอนเตอร์เทนเมนต์ (เครยอนป๊อป ยูทิวบ์) | เครยอนป๊อปทีวี – ซีซัน 1 | 10 ตอน |  |
| 2013–2014 | เครยอนป๊อปทีวี – ซีซัน 2 | 10 ตอน |  |  |
| 2014 | เครยอนป๊อปทีวี – ซีซัน 3 | 1 ตอน |  |  |
| 2014–2015 | โครมเอนเตอร์เทนเมนต์ (ยูทิวบ์) | โครม-อิน – ซีซันแรก | 10 ตอน; ร่วมด้วย เค-มัช, บ๊อบเกิร์ลส์, ซานซาน |  |
| 2015 | ยูกุ | ฮัลยูสตาร์เทรส (韩流行星轨迹) | 4 ตอน |  |
ดูเพิ่ม

รายชื่อรางวัลและการเข้าชิงของเครยอนป๊อป
แหล่งข้อมูลอื่น

เว็บไซต์ทางการ (เกาหลี)
เครยอนป๊อปในปี ค.ศ. 2012 กับภาพลักษณ์แบบเกิร์ลกรุปทั่วไป
กับท่าเต้นในเพลง Bar Bar Bar อันโด่งดัง ในเดือนธันวาคม ค.ศ. 2013
กึมมี
โชอา
โซยุล
การแต่งงานระหว่างโซยุลกับมุน ฮี-จุน
ปางหลวง

| ปางหลวง ပၢင်လူင် (ไทใหญ่) / ပင်လုံ (พม่า) |
| --- | --- |
เมือง
ปางหลวงที่ตั้งในประเทศเมียนมา
พิกัด: 20°59′30″N 97°31′15″E﻿ / ﻿20.99167°N 97.52083°E﻿ / 20.99167; 97.52083
ประเทศ:  พม่า
รัฐ:  รัฐฉาน
จังหวัด: ดอยแหลม
อำเภอ: ดอยแหลม
ความสูง: 1,366 เมตร (4,482 ฟุต)
เขตเวลา: UTC+6.30 (MMT)
ปางหลวง เป็นเมืองในอำเภอดอยแหลม จังหวัดดอยแหลม รัฐฉาน ประเทศเมียนมา เป็นที่ตั้งของสถาบันการศึกษาอย่างมหาวิทยาลัยปางหลวง สถาบันเทคโนโลยี สถาบันคอมพิวเตอร์ มีประชากรประมาณ 19,000 คน
ในอดีตเคยเป็นสถานที่จัดการการประชุมและลงนามความตกลงปางหลวงในปี 1947 ระหว่างอังกฤษและหลายกลุ่มชาติพันธุ์ ด้วยเหตุนี้ ปางหลวงจึงเป็นสถานที่อันเป็นสัญลักษณ์แห่งการก่อตั้งสหภาพพม่า และเคยเป็นเมืองที่ถูกต่อสู้แย่งชิงระหว่างกองทัพเมียนมาและสภาเพื่อการกอบกู้รัฐฉาน
เชินตู้เชาจั้วซี่ถ่ง

| --- | --- |

Deepin 20.1 desktop, with the Qt-based Deepin Desktop Environment
ผู้พัฒนา: Deepin Technology Co., Ltd.
ตระกูล: Linux (Unix-like)
สถานะ: Current
รูปแบบ รหัสต้นฉบับ: Open-source
วันที่เปิดตัว: 28 กุมภาพันธ์ 2004; 20 ปีก่อน (2004-02-28)
รุ่นเสถียร: 23.0  / 15 สิงหาคม 2024
ภาษาสื่อสาร: Multi-lingual (more than 30)
วิธีการอัปเดต: Deepin Software Center
ตัวจัดการ แพกเกจ: APT, dpkg
แพลตฟอร์ม ที่รองรับ: x86-64, RISCV64, ARM64, LoongArch64
ชนิดเคอร์เนล: Monolithic (Linux Kernel)
ส่วนติดต่อผู้ใช้ปริยาย: Deepin Desktop Environment (Qt-based)
สัญญาอนุญาต: Free software licenses (mainly GPL)
เว็บไซต์: www.deepin.org/en/
เชินตู้เชาจั้วซี่ถ่ง (จีน: 深度操作系统; พินอิน: Shēndù Cāozuò-xìtǒng; ใช้ชื่อในภาษาอังกฤษว่า deepin; และก่อนหน้านี้ก็มีชื่อในภาษาอังกฤษว่า  Linux Deepin และ Hiweed Linux) เป็นการแจกจ่ายลินุกซ์ ที่ใช้พื้นฐานมาจากเดเบียน มันมีสิ่งแวดล้อมเดสก์ท็อปเชินตู้เชาจั้วซี่ถ่ง (อังกฤษ: Deepin Desktop Environment) หรือ DDE ซึ่งสร้างมาโดยใช้คิวต์ และพร้อมใช้งานสำหรับการแจกจ่ายลินุกซ์อื่นๆ บริษัทที่อยู่เบื้องหลังการพัฒนาเชินตู้เชาจั้วซี่ถ่งคือ Deepin Technology ซึ่งเป็นบริษัทในเครือของ UnionTech (统信软件) ตั้งอยู่ใน เมืองอู่ฮั่น ประเทศจีน
สิ่งแวดล้อมเดสก์ท็อปเชินตู้เชาจั้วซี่ถ่ง

เชินตู้เชาจั้วซี่ถ่งมีสิ่งแวดล้อมเดสก์ท็อปของตัวเองที่เรียกว่าสิ่งแวดล้อมเดสก์ท็อปเชินตู้เชาจั้วซี่ถ่ง (อังกฤษ: Deepin Desktop Environment) หรือ DDE ซึ่งสร้างมาโดยใช้คิวต์ การแจกจ่ายลินุกซ์ ยังรักษา Window Manager ที่ชื่อ dde-kwin ของตนเองไว้ สิ่งแวดล้อมเดสก์ท็อปนี้ได้รับเสียงชื่นชมว่าเป็น "เดสก์ท็อปที่สวยที่สุดในตลาด" โดย Jack Wallen ที่เขียนให้กับ TechRepublic นอกจากนี้ DDE ก็มีอยู่ในคลังซอฟต์แวร์ของเฟอดอรา 30 ด้วย
ดูเพิ่ม

ลินุกซ์ลินปัส
ปีเตอร์ เดนแมน

| ปีเตอร์ เดนแมน |
| --- | --- |
เกิด: 16 มิถุนายน พ.ศ. 2539 (28 ปี) ปีเตอร์ เดนแมน
อาชีพ: นักแสดง นายแบบ พิธีกร นักมวย
ปีที่แสดง: 2555 – ปัจจุบัน
ผลงานเด่น: ตฤณ – สายลับสามมิติ พาทิศ – รักพลิกล็อก
สังกัด: สถานีวิทยุโทรทัศน์ไทยทีวีสีช่อง 3 (2558 - 2565)
ปีเตอร์ เดนแมน (อังกฤษ: Peter Denman) นักมวยไทย นักแสดง และนายแบบชาวไทยเชื้อสายจีนและอังกฤษในสังกัด สถานีวิทยุโทรทัศน์ไทยทีวีสีช่อง 3
ปีเตอร์ เป็นบุตรของนายฟิลลิป เดนแมน ชาวลิเวอร์พูล ประเทศอังกฤษ และนางนภาวรรณ เป็นคนกรุงเทพฯ
เกิดเมื่อปี พ.ศ. 2539 ที่ ประเทศไทย แต่ไปเติบโตที่ ประเทศอังกฤษ จบการศึกษาระดับมัธยมศึกษาจากโรงเรียนนานาชาติเซนต์สตีเฟ่นส์ ปัจจุบันกำลังศึกษาที่วิทยาลัยนานาชาติ มหาวิทยาลัยมหิดล (สาขาวิชาฟิสิกส์)
ปีเตอร์ก้าวเข้าสู่วงการบันเทิงด้วยการเดินแบบ เป็นพระเอกหนังโฆษณาและพระเอกมิวสิควิดีโอในเพลง ตัวเบาเบา ของ ดี เดอะสตาร์ และเพลง เวลาเรามีเท่ากัน ของวง ทรี.ทู.วัน หลังจากนั้นได้เซ็นสัญญาเป็นนักแสดงในสังกัด ช่อง 3 เป็นเวลา 3 ปี และได้แสดงละครเรื่องแรกคือ สายลับสามมิติ เมื่อปี พ.ศ. 2558 นอกจากนี้ยังได้เป็นพิธีกรภาคสนามให้กับรายการ เซย์ไฮ อีกด้วย
ในปี พ.ศ. 2561 ปีเตอร์ รับบทเป็นพระเอกหลังข่าวทาง ช่อง 3 เรื่องแรกคือ รักพลิกล็อก ซึ่งได้รับความสนใจในกลุ่มโซเชียลจนได้สมญานามว่า "คุณพ่อยีราฟ"
ทางด้างการกีฬา ปีเตอร์ได้ขึ้นชกครั้งแรกบนเวทีมวยไทยไฟท์ ในปี พ.ศ. 2562 โดยชนะน็อกคู่ต่อสู้
ผลงานมวยไทย > ละครโทรทัศน์ทั้งหมดออกอากาศทางช่อง 3

| ปี | เรื่อง | บทบาท |
| --- | --- | --- |
| 2558 | สายลับสามมิติ | ตฤณ |
| 2561 | รักพลิกล็อก | พาทิศ วิชิตภากร (ทิศ) |
ผลงานมวยไทย > ภาพยนตร์

The One You Love (รักนี้คือเธอ)
ผลงานมวยไทย > มิวสิควีดีโอ

| ปี | เพลง | นักร้อง | สังกัด |
| --- | --- | --- | --- |
| 2556 | ตัวเบาเบา | ดี เดอะสตาร์ | จีเอ็มเอ็มแกรมมี่ |
| 2557 | เวลาเรามีเท่ากัน | ทรี.ทู.วัน | กามิกาเซ่ |
ผลงานมวยไทย > เพลง

ตรงนี้มีคนที่รักเธอ (เพลงประกอบละครเรื่อง รักพลิกล็อก)
ผลงานมวยไทย > พิธีกร

รายการ เซย์ไฮ (Say Hi)
แหล่งข้อมูลอื่น

อินสตาแกรม ปีเตอร์ เดนแมน
จตุสดมภ์

จตุสดมภ์ (เกิดจากคำบาลี "จตุ" หมายถึง สี่ และสันสกฤต สฺตมฺภ หมายถึง หลัก รวมหมายถึง "หลักสี่") เป็นคำที่สมเด็จพระเจ้าบรมวงศ์เธอกรมพระยาดำรงราชานุภาพใช้เรียกระบบการปกครองส่วนกลางภายในกรุงศรีอยุธยาสมัยอยุธยาตอนต้น โดยมีระบุว่าเป็นแนวคิดที่รับเอามาจากขอม ในขณะที่การปกครองหลังมีการปฏิรูปขึ้นในรัชสมัยสมเด็จพระบรมไตรโลกนาถอันเป็นรูปแบบการปกครองที่ใช้มาจนถึงรัชสมัยพระบาทสมเด็จพระจุลจอมเกล้าเจ้าอยู่หัวนั้น มีลักษณะเป็นแบบ "นายกรัฐมนตรี 2 คน" มากกว่า
สมัยสมเด็จพระรามาธิบดีที่ 1 (พระเจ้าอู่ทอง)

จตุสดมภ์แบ่งออกเป็น 4 กรม มีหัวหน้าเรียกว่า ขุน ฐานะเทียบเท่าเสนาบดี แบ่งออกเป็น
กรมเวียง ทำหน้าที่ดูแลความสงบเรียบร้อยภายในราชอาณาจักรและความทุกข์สุขของราษฎร ปราบปรามโจรผู้ร้าย ตัดสินคดีร้ายแรง
กรมวัง ทำหน้าที่ดูแลพระมหากษัตริย์และกิจการในพระราชสำนัก และพิพากษาคดีให้ราษฎร
กรมคลัง ทำหน้าที่ติดต่อการค้าขายกับต่างประเทศ การจัดเก็บภาษีอากรจากราษฎรและรายได้ของแผ่นดิน
กรมนา ทำหน้าที่ดูแลการทำมาหากิน และการประกอบอาชีพของราษฎรและเก็บรักษาเสบียงอาหารเพื่อใช้ในยามศึกสงคราม
สมัยสมเด็จพระบรมไตรโลกนาถ

ต่อมาสมัยสมเด็จพระบรมไตรโลกนาถ ในปี พ.ศ. 2006 มีการจัดตั้งกรมขึ้นสองกรม ได้แก่ กรมมหาดไทย ซึ่งดูแลกิจการพลเรือน โดยมีสมุหนายกเป็นอัครเสนาบดีดูแล และกรมกลาโหม ซึ่งดูแลกิจการทหาร โดยมีสมุหพระกลาโหมดูแล จตุสดมภ์นั้นให้มาขึ้นกับกรมมหาดไทย แล้วมีการเปลี่ยนชื่อและเพิ่มหน้าที่
กรมเวียง  เปลี่ยนชื่อเป็น กรมพระนครบาล มีพระยายมราชเป็นเสนาบดี ทำหน้าที่ปราบปรามโจรผู้ร้าย รักษาความสงบเรียบร้อยภายในราชอาณาจักร ดับเพลิงในพระนคร และตัดสินคดีความร้ายแรง
กรมวัง   เปลี่ยนชื่อเป็น กรมธรรมาธิกรณ์ มีพระยาธรรมาศรีสุริยวงศ์อัครมหาอุดมบรมวงษาธิบดี หรือพระยาธรรมาธิบดีเป็นเสนาบดี  ทำหน้าที่ดูแลงานในพระราชสำนัก งานธุรการ ตัดสินคดีความ และแต่งตั้งยกกระบัตรไปดูแลหัวเมืองต่างๆ
กรมคลัง   เปลี่ยนชื่อเป็น กรมโกษาธิบดี มีพระยาศรีธรรมราชเดชาชาติอำมาตยานุชาติพิพัทรัตนราชโกษาธิบดี หรือเรียกสั้นว่า พระยาโกษาธิบดี เป็นเสนาบดี ทำหน้าที่เกี่ยวกับพระราชทรัพย์ การค้ากับต่างประเทศ บัญชีวัสดุและอาวุธของราชการ พระคลังหลวง การรับรองทูตต่างประเทศ และการตัดสินคดีความของคนต่างชาติ
กรมนา เปลี่ยนชื่อเป็น กรมเกษตราธิการ มีพระยาพลเทพราชเสนาบดีเป็นเสนาบดี ทำหน้าที่ตรวจตราและส่งเสริมการทำนา เก็บข้าวไว้เป็นเสบียงยามสงคราม ตัดสินคดีความเกี่ยวกับที่นา ออกกรรมสิทธิ์ที่นาแก่ราษฎร
นอกจากนี้ ในภายหลังยังเพิ่มกรมให้ขึ้นอยู่กับกรมทั้งสี่นี้ด้วย
แหล่งค้นคว้าเพิ่มเติม

บุญเกียรติ การะเวกพันธุ์ และคณะ. จตุสดมภ์. ฐานข้อมูลการเมืองการปกครองสถาบันพระปกเกล้า [ออนไลน์]เก็บถาวร 2018-09-26 ที่ เวย์แบ็กแมชชีน
วินัย พงศ์ศรีเพียร. 2559. พระนครศรีอยุธยาในฐานะศูนย์กลางการปกครอง. ใน วินัย พงศ์ศรีเพียร (บก.), อโยธยาศรีรามเทพนครบวรทวารวดี: มรดกความทรงจำแห่งสยามประเทศ (น. 73-111). กรุงเทพฯ: โครงการวิจัยอิสระประวัติศาสตร์ไทย.
ปานเลขา ว่านม่วง

| ปานเลขา ว่านม่วง |
| --- | --- |
เกิด: 8 กันยายน พ.ศ. 2506 (61 ปี) ปานเลขา ว่านม่วง
อาชีพ: นักแสดง
ปีที่แสดง: พ.ศ. 2529 - ปัจจุบัน
ผลงานเด่น: มิสไทยแลนด์เวิลด์ 1985
ปานเลขา ว่านม่วง หรือชื่อจริงในปัจจุบัน รัฐธยาน์ ธิติสุรนันท์ ชื่อเล่น ปอ เป็นมิสไทยแลนด์เวิลด์คนแรก ในปี พ.ศ. 2528
ประวัติ

ปานเลขา ว่านม่วง เกิดเมื่อวันที่ 8 กันยายน พ.ศ. 2506 บิดาชื่อ "พันตำรวจโท ปน ว่านม่วง" มารดาชื่อ "ลัจจา" ถึงแก่กรรมแล้ว  เป็นอดีตครูสอนรำไทยที่โรงเรียนศรีวิกรม์  ส่วนชื่อปานเลขา คุณหญิงชิ้น ศิลปบรรเลง เป็นคนตั้งให้ ปอเริ่มเรียนชั้นอนุบาลถึงชั้นประถม 7 ที่ โรงเรียนสาธิตมหาวิทยาลัยศรีนครินทรวิโรฒ ประสานมิตร จบปริญญาตรี สาขามนุษย์ศาสตร์ มหาวิทยาลัยรามคำแหง ระหว่างที่เรียนปริญญาตรีปี พ.ศ. 2528 ได้เข้าร่วมประกวดมิสไทยแลนด์เวิลด์  ซึ่งจัดขึ้นเป็นครั้งแรกได้ตำแหน่งมิสไทยแลนด์เวิลด์คนแรกของประเทศไทยและเป็นตัวแทนสาวไทยไปประกวดมิสเวิลด์ 1985 ที่ กรุงลอนดอน ประเทศอังกฤษ ไม่ผ่านเข้ารอบต่อมาได้เรียนต่อจนจบและใช้ชีวิตเป็นแม่บ้าน ช่วงแรกทำงานที่บริษัทการบินไทย ได้ลาออกจนได้กลับเข้าสู่วงการบันเทิง ถ่ายแบบปกนิตยสาร เดินแบบแฟชั่นจนเป็นอาชีพ
ผลงาน > ละคร

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2555 | มุกเหลี่ยมเพชร | ประไพ | ช่อง 3 |
| 2555 | กี่เพ้า  | คุณพร้อม | ช่อง 3 |
| 2555 | ครัวซองทำนองรัก | นิด | ช่อง 3 |
| 2555 | ทองประกายแสด | จันทรา (รับเชิญ) | ช่อง 8 |
| 2555 | โหมโรง | นางโชติ | ไทยพีบีเอส |
| 2556 | สาปพระเพ็ง  | นันทวดี | ช่อง 3 |
| 2557 | นางร้ายซัมเมอร์ | สายธาร (รับเชิญ) | ช่อง 3 |
| 2557 | คุ้มนางครวญ | เจ้าหอมุก (รับเชิญ) | ช่อง 5 |
| 2558 | หัวใจปฐพี | แสงสุดา (รับเชิญ) | ช่อง 3 |
| 2559 | กำไลมาศ | คุณไลย์ | ช่อง 3 |
| 2559 |  พิษสวาท | คุณหญิงอัมพวัน ชัยวัฒน์บดินทร์ | ช่องวัน 31 |
| 2559 | เราเกิดในรัชกาลที่ ๙ เดอะซีรีส์  | ผู้เข้าร่วมพิธีเคลื่อนพระบรมศพ | ช่องวัน 31 |
| 2560 |  หลงไฟ | วัชรี | GMM 25 |
| 2560 | เพลิงบุญ  | พรรณราย (แม่ของใจเริง) (รับเชิญ) | ช่อง 3 |
| 2560 | บ่วงบรรจถรณ์ | ปราณี | ช่อง 3 |
| 2561 | My Hero วีรบุรุษสุดที่รัก   ลมไพรผูกรัก | แม่ของอิสระ (รับเชิญ) | ช่อง 3 |
| 2561 | ด้วยแรงอธิษฐาน | หม่อมสายพิณ (รับเชิญ) | ช่อง 3 |
| 2562 | หีบหลอนซ่อนวิญญาณ | คุณวารี (แม่ของวรุณ)  (รับเชิญ) | ช่องวัน 31 |
| 2562 |  เพลิงรักเพลิงแค้น | มะลิวัลย์ | ช่อง 3 |
| 2562 | เพลิงริษยา | ระริน รุ่งเรืองธรรม | ช่อง 8 |
| 2562 | ศรีอโยธยา 2 | สมเด็จพระรูปศิริโสภาคย์มหานาคนารี (รับเชิญพิเศษ) | True4U |
| 2563 | รักแลกภพ | คุณหญิงเพ็ญ ธนาพิทักษ์ | ช่องวัน 31 |
| 2563 | บังเกิดเกล้า | เอม (รับเชิญ) | อมรินทร์ทีวี |
| 2564 | เปิ๊ดสะก๊าดบ้านทุ่ง | สีดา | ไทยรัฐทีวี |
| 2565 | กู้ภัยหัวใจสู้ | ปิ๋ม (รับเชิญ) | ช่องวัน 31 |
ผลงาน > ภาพยนตร์

| ภาพยนตร์ |
| --- | --- | --- | --- |

| ปี พ.ศ. | เรื่อง | รับบท | หมายเหตุ |
| 2557 | แผลเก่า | นางรวย |  |
นพพล ละครพล

| ข้อมูลส่วนตัว |
| --- | --- | --- | --- |
ชื่อเต็ม:  นพพล ละครพล
วันเกิด:  19 กรกฎาคม พ.ศ. 2543 (24 ปี)
สถานที่เกิด:  จังหวัดบุรีรัมย์ ประเทศไทย
ส่วนสูง:  1.80 m (5 ft 11 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  นครศรี ยูไนเต็ด (ยืมตัว)
หมายเลข:  23
สโมสรเยาวชน
:  บุรีรัมย์ ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2558– |  บุรีรัมย์ ยูไนเต็ด |  16 |  (0) |
| 2562 |  → ลำปาง (ยืมตัว) |  33 |  (0) |
| 2563–2564 |  → นครปฐม ยูไนเต็ด (ยืมตัว) |  33 |  (0) |
| 2567– |  → นครศรี ยูไนเต็ด (ยืมตัว) |  0 |  (0) |
ทีมชาติ‡
| 2561 |  ไทย อายุไม่เกิน 19 ปี |  12 |  (0) |
| 2565–2566 |  ไทย อายุไม่เกิน 23 ปี |  4 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 12 กุมภาพันธ์ 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 26 มีนาคม 2566
นพพล ละครพล (ชื่อเล่น: โจนัส; 19 กรกฎาคม พ.ศ. 2543 —) เป็นนักฟุตบอลชาวไทย ปัจจุบันเล่นในตำแหน่งผู้รักษาประตูให้กับนครศรี ยูไนเต็ด (ยืมตัวจากบุรีรัมย์ ยูไนเต็ด) และทีมชาติไทย
สโมสรอาชีพ > บุรีรัมย์ ยูไนเต็ด

ในวันที่ 20 พฤษภาคม พ.ศ. 2558 นพพล ในวัย 15 ปี ได้ลงเล่นให้กับทีมชุดใหญ่ในนัดกระชับมิตรที่บุรีรัมย์เปิดบ้านเอาชนะทีมชาติลาวไปได้ 7–0 โดยเขาลงมาเป็นตัวสำรองแทนที่ขวัญชัย สุขล้อม ในนาทีที่ 86